til Haven, paa bestemt angivne Tider tillige til Væksthusene*); de, 

 som ønske Adgang til andre Tider, kunne erholde Adgangskort 

 for en moderat Betaling«, som bestemtes til 8 Kr. (16 Kr, for Fami* 

 liekort). Barnevogne og Hunde maatte ikke medtages i Haven. (Aars^^ 

 beretning for 1874—75). Hovedindgangen til Haven var, som ogsaa 

 nu, paa Hjørnet af Gothersgade og Voldgade. 



Det københavnske Publikum fik ved Botanisk Haves Aabning en 

 stor Park at færdes i, og det benyttede ogsaa straks denne Fordel. 

 Haven var blevet aabnet den 9. Oktober 1874 — som ovenfor omtalt 



Fig. 9. Udsigt over Botanisk Have faa Aar efter Anlæggelsen. 



(Side 12) — , og i 1875 udkom der en Vejleder for Besøgende i Haven. 

 Aarsberetningen for 1874 — 75 siger: »Besøget har i Sommermaane* 

 derne [1875] været meget stort. Antallet af de øvrige [d. v. s. almin* 

 delige] besøgende paa de Tider, da Haven staar aaben for alle, har 

 ikke kunnet optegnes; men efter alt, hvad der kan iagttages, besøges 

 Haven omtrent ligelig af alle Samfundsklasser, og de besøgende 

 vise lige saa megen Interesse for, hvad de i Haven kunne betragte, 

 som en hensynsfuld Benyttelse af den givne Tilladelse.« 



*) I Begyndelsen var Palmehuset aabent daglig i Sommerhalvaaret fra Kl. 3—6 

 Eftm., senere ændredes det til Kl. 1—5; til de mindre Huse var der Adgang 

 3 Gange ugentlig. Vedrørende de nugældende Aabningstider for Vækst* 

 husene se Side 28. 



24 



